Bandet spilte musikk innen alternativ country / americana / bluegrass og kalte selv musikkstilen for «trashgrass». Normalt var Hagfors vokalist og gitarist mens Gebhardt spilte banjo, men begge to spilte i tillegg en rekke mer eller mindre tradisjonelle country-instrumenter. Musikken og konsertene var dessuten preget av humor og sære fortellinger, og var ofte bygget opp rundt bandets (fiktive) åndelige leder, den myteomspunnede skikkelsen «Father Seb».